.NET Framework

.NET Framework on Microsoftin kehittämä ohjelmistokehys, jota Microsoft Visual Studio -ympäristössä kehitetyt ohjelmistot käyttävät.

 Ominaisuudet 
 Tukee noin 20 ohjelmointikieltä, joista käytetyimpiä ovat C# ja VB.Net
 Suorittaa suurimman osan ohjelmistojen vaatimista toiminnosta mahdollistaen ohjelmoijan keskittymisen olennaiseen eli ohjelmiston niin sanottuun business-logiikkaan
 Mahdollistaa suorituskykyisten, helposti skaalautuvien ja tietoturvallisten ohjelmistojen kehityksen kohtuullisen vähällä ohjelmakoodin määrällä
 Sisältää luokkakirjastot muun muassa: 
Windows-ohjelmistojen kehitykseen
Web-ohjelmistojen (ASP.NET) kehitykseen
Web service -komponenttien kehitykseen (SOAP)
Windows CE -ohjelmistojen kehitykseen (Windows Mobile)
Konsoli-ohjelmistojen kehitykseen (komentorivi)
Service-ohjelmistojen kehitykseen
Microsoft Office -tuotteisiin liittyvien ohjelmistojen kehitykseen.

Ajoympäristö
pienoiskuva|300px|Toimintaperiaate
.NET Framework koostuu kahdesta osasta: luokkakirjastoista sekä ajonaikaikaisesta ympäristöstä (Common Language Runtime, CLR).

Ohjelmointikielen lähdekoodi käännetään tavukoodiksi, jota Microsoft kutsuu välikieleksi (Common Intermediate Language, CIL, ennen Microsoft Intermediate Language, MSIL).http://vb.net-informations.com/framework/microsoft_intermediate_language.htm

Ajonaikainen ympäristö kääntää välikielisen koodin kohdeympäristön konekielelle ajonaikaisella kääntämisellä (, JIT).

Välikielelle on julkaistu Common Language Infrastructure (CLI) -määrittely.

Kehitysympäristö 
.NET-ohjelmistokehitys tapahtuu pääasiassa Microsoftin VisualStudio.NET (VS.NET) -ympäristössä. VS.NET sisältää useita eri laajuisia kokonaisuuksia lähtien ilmaisesta Express Editionista laajojen ohjelmistokehitysprojektien hallintaan tarkoitettuun TeamSuite-versioon. TeamSuite sisältää integroidut työkalut mm. ohjelmistokehitysprojektien johtoon, määrittelyyn, suunnitteluun, ohjelmointiin, testaukseen ja lähdekoodin hallintaan.

.NET Foundation
.NET Foundation on vuonna 2014 perustettu organisaatio, joka kutsuu itseään "riippumattomaksi ja voittoa tavoittelemattomaksi organisaatioksi .NET alustan ympärillä". Järjestöä ja ohjelmiston ekosysteemiä on kritisoitu, että Microsoft promotoi .NET alustaa avoimena lähdekoodina, mutta yhteisö sen ympärillä ei ole terve. Kritiikin mukaan järjestön hallinto ei ole täysin toimiva eikä se tähdännyt mihinkään tavoitteeseen. Järjestö ei myöskään ole kommentoinut eikä puuttunut käyttäjäyhteisöä kuohuttaneisiin asioihin. Ongelmaksi on koettu sen kytkökset Microsoftiin.

Versiot
.NET Framework 1.0 Ensimmäinen versio julkaistiin tammikuussa 2002. Versio 1.1 julkaistiin huhtikuussa 2003 ja se oli ensimmäinen versio, joka sisältyi Windows-käyttöjärjestelmään (Windows Server 2003).
.NET Framework 2.0 Toinen versio julkaistiin marraskuussa 2005.
.NET Framework 3.0 Kolmas versio, joka tunnettiin aiemmin nimellä WinFX, on suunniteltu Windows Vistaa varten.
.NET Framework 4.0 Neljäs versio julkaistiin 2010.
.NET Core 1.0 Julkaisiin 27. kesäkuuta 2016
.NET Core 1.1 Julkaistiin 16. marraskuuta 2016
.NET Core 2.0 Julkaistiin 14. elokuuta 2017
.NET Core 2.1 Julkaistiin 30. toukokuuta 2018
.NET Core 2.2 Julkaistiin 4. joulukuuta 2018
.NET Core 3.0 Julkaistiin 23. syyskuuta 2019
.NET Core 3.1 Julkaistiin 3. joulukuuta 2019
.NET 5 Julkaistiin 10. marraskuuta 2020
.NET 6 Julkaistiin 8. marraskuuta 2021
.NET 7 Julkaistiin 8. marraskuuta 2022
.NET 8 Julkaistiin 14. marraskuuta 2023
.NET 9 Julkaistiin 12. marraskuuta 2024

Lähteet




Viitteet

Aiheesta muualla
 .NET Framework Developer Center
 Microsoft ASP.NET
 Microsoft ADO.NET
 Microsoft .NET Remoting
 Windows Mobile Developer Center
 .NET Foundation Microsoftilta ilmainen Visual Studio 2013, .NET Frameworkista avointa lähdekoodia.

Luokka:Microsoftin ohjelmistot
Luokka:.NET Framework
Luokka:Seulonnan keskeiset artikkelit